PressReader - Kuier: 2014-09-24 - Ver­tel vir An­tie Val
Stuur ’n SMS met die woor­de KUI­ER AN­TIE VAL ge­volg deur jou vraag na 32113 (R1 per SMS), of e-pos kui­er@kui­er.co.za met VER­TEL VIR AN­TIE VAL in die on­der­werp­lyn.
V SEERTJIE DAAR ON­DER
Ek is ’n 50-ja­ri­ge man met ’n groot pro­bleem. Ek kry ge­reeld ’n seertjie op my pe­nis wat kom en gaan. Ek was al by ’n dok­ter. Hy sê dis nie erns­tig nie, maar noem iets van ’n swam. Ek ge­bruik ge­reeld room met die naam van Me­daspor wat help om dit ge­sond te maak, maar as ek weer sien dan kom dit weer uit. My vrou wei­er om seks te hê wan­neer die seertjie daar is en ek be­gin nou dink sy is nie meer lief vir my nie.
Help asb. MR. D
A BES­TE MR. D
Ek ver­staan nie mooi wat­ter raad jy van my soek nie. Die dok­ter het jou ge­rus ge­stel en nou is dit net ’n si­tu­a­sie waar­mee jy moet saam­leef. Jou vrou moet jou by­staan en ver­staan wan­neer die pui­sie op­daag, jy nie ge­mak­lik is daar­mee nie. Sy is dalk bang sy steek iets aan by jou, daar­om wil sy nie seks hê nie, maar dit be­te­ken nie sy is nie lief vir jou nie. Ek dink vir jul al­twee se bes­wil moet jy ’n twee­de o­pi­nie van ’n an­der dok­ter kry net om se­ker te maak die pui­sie is wel niks om oor te wor­ry nie.
V ON­SE­KER OOR TOE­KOMS
Ek (52) is al twee jaar in ’n ver­hou­ding met my kê­rel (48). Ons is lief vir me­kaar, maar dit voel ek is te lief vir hom. Se­dert my ou by sy eks in­ge­trek het, voel ek seer­ge­maak en ver­werp. Hy help al­mal met guns­te, maar ek voel of ek laas­te op sy lys is. Ek word nie na hul huis toe ge­nooi nie en hy vat my nooit saam kerk toe nie, al weet sy eks en sy seuns ons is in ’n ver­hou­ding. Ek voel so skaam. Ek ba­klei oor al die klein goed, maar hy sê net din­ge sal nog ver­an­der. Met al sy ver­plig­tin­ge – hy on­der­steun nog fi­nan­si­eel sy twee seuns, 15 en 20 jaar oud – sien ons me­kaar ál min­der. Din­ge her­haal net en dit voel soos ’n bo­se kring­loop. Ek soek stand­vas­tig­heid, maar is on­se­ker oor ons toe­koms. VER­WERP
Op 52 is mens reg­tig nie lus vir al die pro­ble­me nie. Dit klink as­of jy so on­ge­luk­kig is en ek is bang jy raak de­pres­sief. In daar­die gat wil jy nie val nie. Ek vra my­self af, hoe kan jy as vrou toe­laat dat jou ou weer by sy eks in­trek? Die si­tu­a­sie is nie nor­maal nie. Hoe­wel ek die gel­de­li­ke as­pek ver­staan as­ook die feit dat hy twee kin­ders het wat ook aan­dag, lief­de en tyd verg, be­te­ken dit nie dat hy saam met hul­le hoef te bly nie. Hul­le het be­sluit om uit­me­kaar te gaan en nou is dit sy ver­ant­woor­de­lik­heid om eer­lik met jou te wees. Dit klink eer­der of hy ’n dub­be­le le­we lei en jou aan ’n lyn hou. Jy dink se­ker jy is te oud om nou ’n an­der maat te kry en die man het reeds te veel tra­ne en e­ner­gie van jou ge­verg om op te gee. Maar wees ge­rus, jy kan ’n le­we son­der hom be­gin. Praat met jou ou en sê hoe jy voel. As din­ge steeds daar­na so voort­gaan, moet jy jou los­maak van dié on­ge­son­de si­tu­a­sie. Daar bui­te wag ’n spe­si­a­le man wat jou sal re­spek­teer en jou be­lan­ge op die hart sal dra.
V HY IG­NO­REER MY
Ek suk­kel met my ver­hou­ding. My kê­rel ver­my my vir die af­ge­lo­pe paar dae. Ek wil so graag met hom praat, maar ek dink hy is te skaam vir my. Ek weet nie wat om te doen nie. Is hy nog lief vir my? Hy wil my nie eens soen of met my vry nie. Wat kan fout wees? DES­PE­RAAT
A BES­TE DES­PE­RAAT
Moe­nie so haas­tig wees om fout te soek nie. Gee hom nog ’n paar dae om hom­self uit te sor­teer. Dalk is hy skaam oor iets wat ge­beur het? Of dalk het hy net tyd no­dig en sal jou sê wan­neer die tyd reg is. In­tus­sen, moe­nie jou­self siek maak oor din­ge wat jy nie be­heer oor het nie. Ek ken nie jou ou nie en sal reg­tig nie kan sê of hy jou lief­het nie. Maar jy kan nie so in die duis­ter leef en won­der wat aan­gaan nie. Pro­beer om hom in die han­de te kry en ge­sels met hom op ’n stil plek son­der om e­mo­si­o­neel te word. Dit baat nie jy gaan die ou dwing om jou te da­te nie. Din­ge moet sy gang gaan en jy moet jou voor­be­rei op die erg­ste. Ek hoop dat dit wel nie so erg is soos jy ver­wag nie.
An­tie Val is nie ’n me­die­se dok­ter of kli­nie­se siel­kun­di­ge nie. Sy en Kui­er is nie ver­ant­woor­de­lik vir pro­ble­me wat kan voort­spruit
uit die raad nie.